- Gică Hagi, ofertă uriaşă din Emiratele Arabe Unite
- Hagi are un salariu lunar de 500 de euro la Farul
Gică Hagi are o ofertă uriaşă din Emiratele Arabe Unite. "Regele" ar putea da o lovitură pe partea financiară, dar pentru asta ar trebui să renunţe la funcţia de antrenor de la Farul.
Hagi este reprezentat în Emirate de agentul italian Valerio Giuffrida, care a intermediat transferul lui Radu Drăguşin la Tottenham, alături de Florin Manea. Acesta din urma e cel care a făcut dezvăluirea legată de Hagi.
Gică Hagi, ofertă uriaşă din Emiratele Arabe Unite
Update 14.40: Gică Hagi neagă că ar avea vreo ofertă de la arabi. A venit cu prima reacţie!
"În urma articolului apărut astăzi pe site-ul I am Sport, "Negocieri secrete pentru plecarea lui Gică Hagi de la Farul", preluat ulterior și de celelalte publicații de sport, doresc să precizez următoarele:
– Nu este nimic adevărat, nu a existat nicio discuție cu nimeni în acest moment despre o posibilă plecare a mea de la Farul.
– Chiar dacă am declarat că la un moment dat mi-aș dori să antrenez și o altă echipă, în acest moment nu a existat absolut nicio discuție pentru acest lucru.", a fost anunţul făcut de Farul pe site-ul oficial.
"Sunt discuții! A plecat Valerio Giuffrida, azi e în Dubai. Să discute despre ce au nevoie la vară. E un club interesat de Gică Hagi. Hagi e un nume și a reușit să facă multe. A câștigat campionatul cu Farul și Viitorul", a spus Manea, citat de iamsport.ro.
Hagi a răbufnit în mai multe rânduri în ultimii ani în legătură cu situaţia de la Farul, acolo unde aşteaptă şi alţi investitori. Chiar şi aşa, clubul a câştigat titlul în Liga 1 în stagiunea precedentă.
Gică Hagi: "Am debutat în circuitul naţionalei 20 de jucători în 10 ani"
"Am debutat în circuitul naţionalei 20 de jucători în 10 ani, care sunt pe piaţă şi pot fi mai mult sau mai puţin. Chiţu e aproape să fie golgheter, e jucător tot de la noi, Iancu a fost golgheter, au şi ei perioadele lor.
Am scos jucători buni şi pe unii chiar cei mai buni, au dovedit până la nivelul naţionalei că sunt valoroşi. Asta nu e muncă? Aaa, că vreau să dau jucători la cele mai mari cluburi… E de muncă, e de muncă. Eu am limite ale mele şi ale clubului, dar să vedem cum putem face.
Mazilu, Louis Munteanu, noi facem, dar noi nu scoatem jucători buni. Tănase a fost căpitan la FCSB. Îmi pare rău că această muncă se aruncă uşor, uşor. N-am dat jucători la Real Madrid sau Barcelona. Să mă scuzaţi, dar din România să ajungi acolo? Noi când avem 6-7 milioane cu un miliard cum să se ducă direct un jucător de aici acolo? Suntem departe", a spus Hagi, citat de orangesport.ro.
Ca antrenor, Gică Hagi a câştigat două titluri în carieră, unul cu Viitorul (2016-2017) şi celălalt cu Farul (2022-2023).